CELEX: 32008R0508
Language: hr
Date: 2008-06-06 00:00:00
Title: Uredba Komisije (EZ) br. 508/2008 od 6. lipnja 2008. o definiciji oljuštenih i perliranih zrna žitarica koja se primjenjuje pri dodjeli izvoznih subvencija (Kodificirana verzija)

03/Sv. 025
            
            
               HR
            
            
               Službeni list Europske unije
            
            
               213
            
         32008R0508
   
               L 149/55
            
            
               SLUŽBENI LIST EUROPSKE UNIJE
            
            
               06.06.2008.
            
         
      UREDBA KOMISIJE (EZ) br. 508/2008
   od 6. lipnja 2008.
   o definiciji oljuštenih i perliranih zrna žitarica koja se primjenjuje pri dodjeli izvoznih subvencija
   (Kodificirana verzija)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 170. prvi stavak u vezi s člankom 4.,
   budući da:
   
               (1)
            
            
               Uredba Komisije (EEZ) br. 821/68 od 28. lipnja 1968. o definiciji oljuštenih i perliranih zrna žitarica koja se primjenjuje na dodjelu izvoznih subvencija (2) nekoliko je puta znatno izmjenjivana (3). Radi jasnoće i racionalnosti, navedenu Uredbu treba kodificirati.
            
         
               (2)
            
            
               Kod izvoznih subvencija u obzir treba uzeti kakvoću proizvoda prerađenog od žitarica koji ispunjava uvjete za subvenciju, kako javna sredstva ne bi pridonijela izvozu roba lošije kvalitete. Stoga treba utvrditi preciznu definiciju zrna žitarica koja ispunjavaju uvjete za povrat na „oljuštena zrna” i „perlirana zrna”, koja se primjenjuje u svakoj državi članici.
            
         
               (3)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Za dodjelu izvoznih subvencija, perlirana zrna i oljuštena zrna žitarica su ona koja imaju karakteristike navedene u Prilogu I.
   Članak 2.
   Uredba (EEZ) br. 821/68 stavlja se izvan snage.
   Upućivanja na Uredbu stavljenu izvan snage tumače se kao upućivanja na ovu Uredbu i čitaju se u skladu s korelacijskom tablicom iz Priloga III.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2008.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. lipnja 2008.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 299, 16.11.2007., str. 1. Uredba kako je zadnje izmijenjena Uredbom (EZ) br. 361/2008 (SL L 121, 7.5.2008., str. 1.).
   
      (2)  SL L 149, 29.6.1968., str. 46. uredba kako je zadnje izmijenjena Uredbom (EZ) br. 39/2007 (SL L 11, 18.1.2007., str. 11.).
   
      (3)  Vidjeti Prilog II.
   PRILOG I.
   A.   DEFINICIJA „OLJUŠTENIH ZRNA” (OGULJENIH ILI OLJUŠTENIH) I „PERLIRANIH ZRNA”
   
   
               I.
            
            
               
                  „Oljuštena zrna” obuhvaćaju oguljena i oljuštena zrna žitarica:
               
               
                           1.
                        
                        
                           Oguljena zrna:
                           su zrna žitarica kod kojih je veliki dio usplođa odstranjen ili zrna žitarica s pokrovnom ljuskom (vidjeti Napomenu s objašnjenjima za tarifni broj 10.03: žitarice) kod kojih je odstranjena pokrovna ljuska koja je pripijena uz usplođe (kao, na primjer, kod ječma) ili koja tako čvrsto obavija usplođe da se ne može odvojiti vršidbom itd. (kao u slučaju zobi).
                        
                     
                           2.
                        
                        
                           Oljuštena zrna
                           su zrna žitarica (u slučaju ječma, s uklonjenim pokrovnim ljuskama) kojima je uklonjen veći dio usplođa i sjemenske ljuske (tegumenta).
                        
                     
         
               II.
            
            
               
                  „Perlirana zrna” obuhvaćaju:
               
               
                           1.
                        
                        
                           Zrna prve klase:
                           
                                       (a)
                                    
                                    
                                       zrna žitarica koja su u skladu sa sljedećom definicijom:
                                       perlirana zrna žitarica, prvenstveno ječma, kojima je uklonjena sva sjemenska ljuska, usplođe, klica te veći dio vanjskog sloja i aleuronskog sloja i koja su ujednačene veličine i okruglog oblika; i
                                    
                                 
                                       (b)
                                    
                                    
                                       koja, osim toga, ispunjavaju sljedeće zahtjeve:
                                       
                                                   i.
                                                
                                                
                                                   pravilnost zrna:
                                                   
                                                               —
                                                            
                                                            
                                                               75 % zrna ne smije prelaziti 20 % dm (1),
                                                            
                                                         
                                                               —
                                                            
                                                            
                                                               94 % zrna zbrojeno postupno između 3 % i 97 % ne smije prelaziti 30 % dm (1),
                                                            
                                                         
                                                               —
                                                            
                                                            
                                                               100 % zrna ne smije prelaziti 50 % dm (1);
                                                            
                                                         
                                             
                                                   ii.
                                                
                                                
                                                   utvrđivanje pravilnosti pomoću analize prosijavanjem, upotrebom sita s okruglim otvorima.
                                                
                                             
                                 
                     
                           2.
                        
                        
                           Zrna druge klase:
                           zrna koja su u skladu s definicijom iz odjeljka II. stavka 1. točke (a).
                        
                     
         B.   ANALIZA PROSIJAVANJEM
   
   
               I.
            
            
               
                  Uređaj
               
               
                           1.
                        
                        
                           Niz sita s okruglim otvorima (promjer 200 mm, promjer otvora od 4,0 do 1,0 mm u razmacima od 0,25 mm).
                        
                     
                           2.
                        
                        
                           Uređaj za prosijavanje - prosijavanje treba obavljati ručno; pomagala za prosijavanje (gumene kocke stranica 20 mm).
                        
                     
                           3.
                        
                        
                           Precizna vaga.
                        
                     
         
               II.
            
            
               
                  Metoda
               
               Obično se perlirani ječam propušta kroz šest različitih sita; niz sita je zatvoren na vrhu i dnu, a sito s najvećim otvorima smješteno je na vrhu; sito na vrhu i sito na dnu moraju nakon prosijavanja biti prazni.
               Dva uzorka perliranog ječma provjerene težine između 50 i 100 grama prosijavaju se ručno, uz pomoć gumenih kocki, najmanje pet minuta.
               Prosijavanje se provodi tako da se niz sita uzme u ruke i trese, manje ili više u vodoravnom smjeru, 120 puta u minuti, pri čemu je put svake trešnje približno 70 mm. Ovo kretanje naprijed i natrag prekida se svake minute trostrukim kružnim pokretom. Prosijani se ostaci važu s točnošću 0,1 grama i izražavaju kao postotak prosijanog proizvoda koji se važe do najbližeg cijelog broja te se izračunava prosjek.
               Prosjek postotaka prosijanih ostataka treba zbrajati postupno, počevši od vrijednosti 0 % u odnosu na ostatak iz praznog sita s najvećim otvorima. Zbrojeni postoci Σ (%) i veličine otvora odgovarajućih sita uvrštavaju se na osi koordinatnog sustava na milimetarskom papiru tako da se Σ (%) unosi na ordinate, a promjeri otvora, izraženi u mm, na apscise.
               Srednja vrijednost (dm) je širina otvora izražena u stotinkama mm za Σ (%) = 50, a očitava se iz grafa dobivenog spajanjem točaka ravnim linijama.
            
         
      (1)  dm = srednja vrijednost dobivena iz grafa rezultata analize prosijavanjem u trenutku kada je 50 % proizvoda prošlo kroz sito.
   PRILOG II.
   
      Uredba stavljena izvan snage s popisom njezinih izmjena
   
   
               Uredba Komisije (EEZ) br. 821/68
            
            
               (SL L 149, 29.6.1968., str. 46.)
            
         
               Uredba Komisije (EEZ) br. 1634/71
            
            
               (SL L 170, 29.7.1971., str. 13.)
            
         
               Uredba Komisije (EZ) br. 39/2007
            
            
               (SL L 11, 18.1.2007., str. 11.)
            
         PRILOG III.
   
      Korelacijska tablica
   
   
               Uredba (EEZ) br. 821/68
            
            
               Ova Uredba
            
         
               
                  Članak 1.
               
            
            
               
                  Članak 1.
               
            
         
               —
            
            
               
                  Članak 2.
               
            
         
               
                  Članak 2.
               
            
            
               
                  Članak 3.
               
            
         
               Prilog Definicija „oljuštenih zrna” (oguljenih ili oljuštenih) i „perliranih zrna”
            
            
               Prilog I. točka A
            
         
               Prilog točka A
            
            
               Prilog I. točka A I.
            
         
               Prilog točka B I. 1.
            
            
               Prilog I. točka A II. 1.(a)
            
         
               Prilog točka B I. 2. prvi podstavak (a), (b) i (c)
            
            
               Prilog I. točka A II. 1.(b)i. prva, druga i treća alineja
            
         
               Prilog točka B I. 2. drugi podstavak
            
            
               Prilog I. točka A II. 1.(b)ii.
            
         
               Prilog točka B I. 2. treći podstavak
            
            
               Napomena (*)
            
         
               Prilog točka B II.
            
            
               Prilog I. točka A II. 2.
            
         
               Prilog Analiza prosijavanjem
            
            
               Prilog I. točka B
            
         
               Prilog Uređaj, prva, druga i treća alineja
            
            
               Prilog I. točke B I. 1., 2. i 3.
            
         
               Prilog Metoda
            
            
               Prilog I. točka B II.
            
         
               —
            
            
               Prilog II.
            
         
               —
            
            
               Prilog III.